**Emily Jean "Emma" Stone** (s. 6. marraskuuta 1988 Scotts­dale, Arizona) on yhdys­valtalainen Oscar-palkittu näyttelijä. Monet media­julkaisut pitävät häntä yhtenä suku­polvensa lahjakkaimmista nais­näyttelijöistä. Stonea pidetään myös pidetään tyyli-ikonina; hänen tunnusmerkkeinä ollaan pidetty hänen hiuksiaan, silmiään sekä käheää ääntään.

Stone aloitti uransa muutamilla televisio­rooleilla sekä sivu­rooleilla elo­kuvissa kuten *Superbad* (2007) ja *Zombieland* (2009). Ensimmäinen pää­rooli hänellä oli vuoden 2010 komedia­elo­kuvassa *Easy A* (2010), josta hän sai Golden Globe -ehdokkuuden. 2010-luvulla Stone on näytellyt muun muassa elo­kuvissa *Hölmö hullu rakkaus* (2011) ja *Piiat* (2011) sekä esittänyt Gwen Stacya elo­kuvissa *The Amazing Spider-Man* (2012) ja *The Amazing Spider-Man 2* (2014).

Vuonna 2014 Stone näytteli elo­kuvissa *Magic in the Moonlight* ja *Bird­man*, joista jälkimmäisestä hän sai parhaan nais­sivuosan Oscar-ehdokkuuden. Samana vuonna hän esiintyi ensimmäistä kertaa Broad­wayllä musikaalissa *Cabaret*. Vuonna 2016 Stone näytteli musikaali­elo­kuvassa *La La Land*, josta hänet palkittiin parhaan nais­pää­osan Oscarilla ja Golden Globella.

Vuonna 2018 Stone näytteli draama­komediassa *The Favourite*, josta hän sai parhaan nais­sivu­osan Oscar-ehdokkuuden. Stone palkittiin uransa toisella Golden Globella ja Oscarilla roolistaan elokuvassa *Poor Things* (2023).

Vuonna 2017 *Time* nimesi Stonen yhdeksi maailman sadasta vaikutus­valtaisimmasta henkilöistä.

Lapsuus ja nuoruus
------------------

Emma Stone syntyi Yhdys­valtain Arizonan osa­valtion Scotts­dalessa 6. marras­kuuta 1988 Jeff ja Krista (o.s. Yeager) Stonelle. Hänen vanhempansa omistavat Camel­back-golfklubin, jonka tiluksilla Stone asui 12-vuotiaasta lähtien. Hänellä on kaksi vuotta nuorempi veli. Hänen isänsä isä Conrad Ost­berg Stone oli ruotsalais­sukuinen, jonka alku­peräinen suku­nimi Sten käännettiin englanniksi perheen muuttaessa Yhdys­valtoihin Ellis Islandin kautta. Hän on myös Pennsylvanian hollantilaista (saksalaista), englantilaista, skotlantilaista ja irlantilaista suku­juurta.

Stone kävi Sequoyan ja Cocopahin perus­koulua kuusi vuotta, jonka jälkeen hän oli koti­opetuksessa kaksi vuotta. Tuona aikana Stone esiintyi Valley Youth Theatre -teatterissa 16 näytelmässä, joihin lukeutui *Todellinen prinsessa*, *Liisa Ihme­maassa* ja *Joseph and the Amazing Techni­color Dream­coat*. Lisäksi hän esiintyi teatterin improvisaatio­ryhmässä. Hän sai myös opetusta näyttelemiseen paikalliselta näyttely­opettajalta, jolla oli suhteita Hollywoodiin. Stone kävi yhden luku­kauden verran tyttöjen katolista high schoolia, mutta hänet kasvatettiin luterilaiseksi. Hän esitti tekemänsä PowerPoint-esityksen avulla vanhemmilleen ajatuksen muutosta näyttelijäksi Kaliforniaan. Stone muuttikin 15-vuotiaana Los Angelesiin äitinsä kanssa ja aloitti taas koti­koulun. Tuona aikana Stone kävi kertomansa mukaan koe-esiintymässä kaikkiin tuolloin alkaviin Disney Channel -sarjoihin, muttei saanut yhtäkään roolia. Koe-esiintymisten välillä Stone suoritti lukion internet-kursseja ja työskenteli osa-aikaisena koiran­herkku­leipomossa.

Stone on kertonut osaavansa HTML-kuvaus­kieltä ja harrastaneensa nuorempana verkkosivujen suunnittelua.

Ura
---

Emma Stone Mill Valleyssä, Kaliforniassa vuonna 2016.
Uransa alussa Stone vieraili muutamissa televisio­sarjoissa ja esiintyi sivu­roolissa mini­sarjassa *Drive* vuonna 2007. Ensimmäisissä televisio­rooleissaan hän käytti nimeä Riley Stone. Hän aloitti elo­kuva­uransa esiintymällä sivu­rooleissa elo­kuvissa *Superbad* (2007), *The House Bunny* (2008) ja *Zombieland* (2009), kunnes sai pääosan komedia­elo­kuvasta *Easy A* (2010), josta hän sai Golden Globe -ehdokkuuden. 2010-luvulla Stone on näytellyt elo­kuvissa *Hölmö hullu rakkaus* (2011) ja *Piiat* (2011) sekä esittänyt Gwen Stacya elo­kuvissa *The Amazing Spider-Man* (2012) ja *The Amazing Spider-Man 2* (2014).

Vuonna 2014 Stone näytteli Woody Allenin ohjaamassa romanttisessa komedia­elo­kuvassa *Magic in the Moonlight* ja Alejandro González Iñárritun ohjaamassa elo­kuvassa *Bird­man*, josta hän oli ehdolla parhaan nais­sivu­osan Oscariin. Marras­kuussa 2014 hän esiintyi Broad­wayllä ensi kertaa musikaalissa *Cabaret*. Vuonna 2016 Stone näytteli Damien Chazellen ohjaamassa romanttisessa draama­komediassa *La La Land* vasta­näyttelijänään Ryan Gosling. Elokuva sai erin­omaisen vastaan­oton Venetsian elo­kuva­juhlilla, jossa Stone palkittiin Mia Dolanin roolistaan parhaan nais­pääosan palkinnolla. Hänet palkittiin roolistaan myös parhaan nais­pääosan Oscarilla ja Golden Globella.

Vuonna 2017 Stone näytteli elämä­kerrallisessa draama­elo­kuvassa *Battle of Sexes*, josta hän Golden Globe -ehdokkuuden. Vuonna 2018 Stone ja Rachel Weisz tähdittivät Giórgos Lánthimoksen historiallista draama­komedia­elo­kuvaa *The Favourite*, josta Stone sai parhaan nais­sivu­osan Oscar-­ehdokkuuden. Samana vuonna Stone tähditti Cary Joji Fukunagan ohjaamaa minisarjaa *Maniac* yhdessä Jonah Hillin kanssa. Vuonna 2019 Stone uusi Wichitan roolin elo­kuvassa *Zombieland: Double Tap*, joka tuotti maailman­laajuisesti 122 miljoonaa dollaria.

Vuonna 2021 Stone näytteli Cruella de Viliä rikos­komedia­elo­kuvassa *Cruella*, joka perustuu Cruella de Vilin hahmoon vuoden 1961 animaatio­elo­kuvassa *101 dalmatialaista*. Vuonna 2020 Stone ja hänen aviomiehensä, Dave McCary, perustivat tuotantoyhtiön Fruit Tree. Fruit Treen ensimmäinen projekti, indie-elokuva *When You Finish Saving the World* sai ensi-iltansa vuonna 2022.

Stone jatkoi yhteistyötään Giórgos Lánthimoksen kanssa, kun hän tähditti lyhytelokuvaa *Bleat* (2022) ja tieteisfantasiakomediaa *Poor Things* (2023). *Poor Thingsin* roolistaan Stone sai ylistystä sekä toisen parhaan naispääosan Oscar- ja Golden Globe -palkintonsa. Samana vuonna Stone tähditti satiirista komediasarjaa *The Curse*, josta hän myös sai Golden Globe -ehdokkuuden.

Sundancen elokuvajuhlilla 2024 ensi-iltansa sai kaksi Fruit Treen tuottamaa elokuvaa; kauhuelokuva *I Saw the TV Glow* ja draamakomedia *A Real Pain*. Stone tulee jatkamaan yhteistyötään Lanthimoksen kanssa episodielokuvassa *Kinds of Kindness*. Hän myös tulee näyttelemään yhtä pääosaa Ari Asterin tulevassa lännenelokuvassa *Eddington*.

Palkinnot ja ehdokkuudet
------------------------

*Pääartikkeli: Luettelo Emma Stonen saamista palkinnoista ja ehdokkuuksista*

Yksityiselämä
-------------

Vuonna 2010 *The Amazing Spider-Man* -elokuvan kuvauksien aikana Stone seurusteli vasta­näyttelijänsä Andrew Garfieldin kanssa. Heidän eronsa tuli julki vuonna 2015. Ennen Garfieldia Stone oli noin kaksi vuotta parisuhteessa Kieran Culkinin kanssa.

Stone on ollut pari­suhteessa *Saturday Night Live* -ohjaaja Dave McCaryn kanssa vuodesta 2017 lähtien. He kihlautuivat joulu­kuussa 2019 ja seuraavana vuonna he menivät naimisiin. Maalis­kuussa 2021 he saivat tyttö­lapsen.

Stone kärsii astmasta, jonka hän huomasi kuvatessaan *Easy A* -elokuvaa.

Filmografia
-----------

*Pääartikkeli: Emma Stonen filmografia*

* *Superbad* (2007)
* *Zombieland* (2009)
* *Easy A* (2010)
* *Hölmö hullu rakkaus* (2010)
* *Piiat* (2011)
* *The Amazing Spider-Man* (2012)
* *The Amazing Spider-Man 2* (2014)
* *Birdman* (2014)
* *La La Land* (2016)
* *The Favourite* (2018)
* *Zombieland: Double Tap* (2019)
* *Cruella* (2021)
* *Poor Things* (2023)

Teatteri
--------

* *Cabaret*, Sally Bowles (2014–2015, Studio 54)

Lähteet
-------

1. ↑  Busch, Anita: Kristen Stewart Joins Untitled Kelly Reichardt Project *Dead­line Holly­wood*.  28.2.2015. Yhdys­vallat. Viitattu 13.5.2020. (englanniksi)
2. ↑  Lyttelton, Oliver: Emma Stone to Star in Cameron Crowe’s Next Film, a Reworked Version of Deep Tiki *Indie­Wire*.  30.7.2012.  Arkistoitu 27.7.2014. Viitattu 13.5.2020. (englanniksi)
3. ↑  Fitz­patrick, Hayley: Emma Stone Is Unrecognizable in a Pixie Wig on the Cover of ’Vogue’  14.10.2016. Yahoo!. Viitattu 13.5.2020. (englanniksi)
4. ↑  Watson, Sheridan: 31 Photos That Prove Emma Stone Is The Most Stylish Person on Earth *BuzzFeed*.  17.10.2014. Viitattu 14.3.2024. (englanniksi)
5. ↑  Stern, Marlow: Emma Stone On 'The Amazing Spider-Man,' Andrew Garfield, & More *The Daily Beast*.  26.6.2012. Viitattu 14.3.2024. (englanniksi)
6. 1 2 3  Alumni - Valley Youth Theatre Valley Youth Theatre.  Arkistoitu 19.4.2015. Viitattu 26.1.2015. (englanniksi)
7. ↑  Larson, Brie: Time 100: Emma Stone *Time*. Viitattu 14.3.2024. (englanniksi)
8. 1 2 3 4  Diehl, Jessica & Wolfe, Alexandra: Hollywood Is Her Oyster *Vanity Fair*.  12.3.2016. Yhdys­vallat:  Condé Nast.  Arkistoitu 12.3.2016. Viitattu 8.2.2017. (englanniksi)
9. 1 2  Barker, Lynn: "Rockin’" with Emma Stone *Teen Holly­wood*.  19.8.2008.  Arkistoitu 17.4.2014. Viitattu 30.11.2009. (englanniksi)
10. ↑  David, Elliot: Emma Stone.  *Wonder­land*, 2010, nro 23, s. 177–181.
11. ↑  Emma Stone Biography *Monsters and Critics*.  Arkistoitu 15.7.2012. Viitattu 30.11.2009. (englanniksi)
12. ↑  Kelley, Seth: Ryan Gosling Serenades Emma Stone in First Trailer for ‘La La Land’ *Variety*.  13.7.2016. Los Angeles:  Penske Media Corporation. Viitattu 11.9.2016. (englanniksi)
13. ↑  Desta, Yohana: La La Land Stuns at the Venice Film Festival *Vanity Fair*.  31.8.2016. Viitattu 11.9.2016. (englanniksi)
14. ↑  Vivarelli, Nick: Venice: Emma Stone Wins Best Actress Prize for ’La La Land’ *Variety*.  10.9.2016. Viitattu 11.9.2016. (englanniksi)
15. ↑  Zombieland: Double Tap (2019) *Box Office Mojo*. Viitattu 24.5.2020. (englanniksi)
16. ↑  D’Alessandro, Anthony: Disney Puts a Slew of Dates on Hold for ’Jungle Book 2’, ’Maleficent 2’, ’Dumbo’, ’Cruella’ & More *Dead­line Holly­wood*.  25.4.2016.  Arkistoitu 13.5.2016. Viitattu 12.4.2021. (englanniksi)
17. ↑  Fleming Jr. Mike: Craig Gillespie in Talks to Direct Emma Stone in ’Cruella’ *Dead­line Holly­wood*.  4.12.2018. Viitattu 12.4.2021. (englanniksi)
18. ↑  Fleming, Mike Jr.: Emma Stone & Dave McCary Plant Fruit Tree Production Banner With A24 First-Look TV Deal *Dead­line Holly­wood*.  5.8.2020. Yhdys­vallat. Viitattu 14.1.2024. (englanniksi)
19. ↑  When You Finish Saving the World *Rotten Tomatoes*. Viitattu 14.1.2024. (englanniksi)
20. ↑  Bergeson, Samantha: Emma Stone and Yorgos Lanthimos Reunite for Black-and-White Short 'Bleat' *IndieWire*.  19.4.2022. Viitattu 14.1.2024. (englanniksi)
21. ↑  Barnes, Brooks: Oscars 2024 Highlights: 'Oppenheimer' Wins Best Picture, and Emma Stone Wins Best Actress for 'Poor Things' *The New York Times*.  10.3.2024. Viitattu 11.3.2024. (englanniksi)
22. ↑  Couch, Aaron: Emma Stone Declares 'Poor Things' a Rom-Com with Her Golden Globe Win *The Hollywood Reporter*.  8.1.2024. Viitattu 14.1.2024. (englanniksi)
23. ↑  Hipes, Patrick: Golden Globe Nominations: 'Barbie', 'Oppenheimer' Top Movie List; 'Succession' Leads Way In TV *Deadline Hollywood*.  11.12.2023. Viitattu 14.1.2024. (englanniksi)
24. ↑  Zuckerman, Esther: This Was the Year Emma Stone Could Do Anything, and Did *GQ*.  23.1.2024. Viitattu 14.3.2024. (englanniksi)
25. ↑  Kroll, Justin: Ari Aster Casts Joaquin Phoenix, Emma Stone, Austin Butler, Pedro Pascal in Next A24 Movie 'Eddington' *Deadline Hollywood*.  29.9.2022. Viitattu 14.3.2024. (englanniksi)
26. ↑  Shanfeld, Ethan: Ari Aster Casts Joaquin Phoenix, Emma Stone, Austin Butler, Pedro Pascal in Next A24 Movie 'Eddington' *Variety*.  12.3.2024. Viitattu 14.3.2024. (englanniksi)
27. ↑  Spider-Man Gets His Girl: Emma Stone To Play Female LeadArkistoitu kopio *Sony Pictures*.  5.10.2010.  Arkistoitu 9.10.2010. Viitattu 26.9.2021. (englanniksi)
28. ↑  Emma Stone and Andrew Garfield Have Reportedly Split For Good *Vanity Fair*.  27.10.2015. Viitattu 26.9.2021. (englanniksi)
29. ↑  Saad, Nardine: Emma Stone, Andrew Garfield split ’a Couple of Months Ago,’ Reports Say *Los Angeles Times*.  28.10.2015. Viitattu 26.9.2021. (englanniksi)
30. ↑  Juneau, Jen: Kieran Culkin Says 'It's Funny to Even' Refer to Emma Stone as an 'Ex': 'She's Lovely and Great' *People*.  22.1.2024. Viitattu 14.3.2024. (englanniksi)
31. ↑  Juneau, Jen: He’s Her Favourite! Emma Stone and Boyfriend Dave McCary Make Rare Appearance at SAG Awards *People*.  27.1.2019. Yhdys­vallat:  Meredith Corporation. Viitattu 23.4.2020. (englanniksi)
32. ↑  Boucher, Ashley: Emma Stone Engaged to SNL Writer Dave McCary After 2 Years of Dating *People*.  4.12.2019. Viitattu 23.4.2020. (englanniksi)
33. ↑  McGovern, Tim & Chiu, Melody: Emma Stone and Dave McCary Are Married After 3 Years of Dating *People*.  26.9.2020. Viitattu 12.4.2021. (englanniksi)
34. ↑  VanHoose, Benjamin: A Baby Girl! Emma Stone Welcomes First Child with Husband Dave McCary *People*.  28.3.2021. Viitattu 12.4.2021. (englanniksi)
35. ↑  Kirkpatrick, Emily: Emma Stone’s Baby’s Name Has a Special Family Meaning *Vanity Fair*.  24.5.2021. Viitattu 26.9.2021. (englanniksi)
36. ↑  Warner, Kara: Emma Stone Recalls Asthma Attack During 'Easy A' Fake-Sex Scenes *MTV News*.  15.9.2010. Viitattu 14.3.2024. (englanniksi)
37. ↑  Emma Stone Svensk Filmdatabasissa (englanniksi, ruotsiksi). Viitattu 27.9.2021.

Aiheesta muualla
----------------

* Kuvia tai muita tiedostoja aiheesta **Emma Stone** Wikimedia Commonsissa

* Emma Stone Box Office Mojossa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet
* Yle

 |
|  |
| Muut | 
* SNAC
* IdRef

 |

 |